Preşedintele Argentinei nu doar că nu și-a cerut scuze, dar a repetat insultele la adresa premierului Spaniei, informează Rador Radio România.
Preşedintele de dreapta al Argentinei, Javier Milei, a repetat insultele la adresa administraţiei socialiste a Spaniei după ce Madridul a declarat că ambasadorul său nu se mai întoarce în Argentina.
Javier Milei a declarat că decizia Madridului este absurdă, descriindu-l pe premierul Spaniei, Pedro Sanchez, ca fiind un "socialist arogant, cu complex de inferioritate, care ar trebui să vadă un psiholog".
Javier Milei a refuzat să îşi ceară scuze pentru că a sugerat că soţia premierului spaniol, Begona Gomez, ar fi "coruptă", informează BBC.